मुंबई। प्रदेश जनता दल (सेक्युलर) की आर्थिक हालत सुधारने के लिए पार्टी अपने नेताओं से चंदा जमा करेगी। पार्टी के राज्य कार्यकारिणी के सदस्यों से साल भर में कम से कम पांच-पांच हजार रुपए का चंदा जमा करने को कहा गया है।
पार्टी पदाधिकारी 5 हजार से लेकर 25 हजार रुपए तक जमा करा सकते हैं। मंगलवार को प्रदेश कार्यकारिणी और जिला अध्यक्षों की बैठक हुई। इसमें प्रदेश अध्यक्ष शरद पाटील समेत अन्य वरिष्ठ नेता मौजूद थे। बैठक में पार्टी पदाधिकारियों को चंदा जमा कराने संबंधी निर्देश दिए गए। पादाधिकारियों द्वारा दिए गए चंदे में से 50 प्रतिशत निधि तहसील स्तर पर इस्तेमाल की जाएगी। शेष निधि प्रदेश कार्यालय में भेजी जाएगी। साथ ही पार्टी के संगठन का विस्तार करने के लिए पार्टी से नए कार्यकर्ताओं को जोड़ने की मुहिम शुरू करने को कहा गया है।
हर वार्ड और ग्रामीण अंचल में तहसील स्तर पर यह मुहिम शुरू करने का निर्णय लिया गया।
पार्टी ने ग्राम पंचायत, तहसील पंचायत, जिला परिषद, नगर पालिका और महानगर पालिका में उतरने का फैसला लिया है। पार्टी राज्य भर में अगले एक-दो साल में होने वाले अलग-अलग स्थानीय निकाय चुनाव लड़ेगी।
सातवें वेतन आयोग का विरोध
पार्टी की राज्य कार्यकारिणी की बैठक में सातवें वेतन आयोग का विरोध करने का फैसला किया गया। पार्टी ने यह तय किया है कि इसके खिलाफ जोरदार विरोध प्रदर्शन किया जाएगा। इसके लिए एक रणनीति बनाई गई है। इसका ऐलान आगामी 5 जनवरी को होगा।
hin_Deva hin_Deva hin_Deva awa_Deva hin_Deva hin_Deva